Ibuprofeen
Ibuprofeen ehk 2-(4-isobutüül-fenüül)-propioonhape, C13H18O2) (ibuprofenum) on keemiline aine ja põletikust tingitud valu ja palavikku alandavate ravimite toimeaine, mis kuulub mittesteroidsete põletikuvastaste ravimite‎ hulka. See sünteesiti esimest korda 1961. aastal Suurbritannias firma Boots Group ravimitehases. Retseptiravimina tuli müüki 1969. aastal ja vabamüüki 1983. aastal.